**Глаголски придев трпни (пасив) (B1 – B2)**

**1. Напишите одговарајући облик пасива:**

Нађена, спаковане, затворен, стављене, узета, написан, купљене, нахрањен, обављен, укрцана, донето, извађена, наплаћено, откривено.

(а) Јеси ли спаковала ствари? Да, ствари су \_\_\_\_\_\_\_\_\_

(б) Јеси ли укрцао робу у гепек? Да, роба је \_\_\_\_\_\_\_\_\_

(в) Јеси ли написао списак робе? Да, списак је \_\_\_\_\_\_\_\_\_

(г) Јеси ли затворио гепек? Да, гепек је \_\_\_\_\_\_\_\_\_

(д) Јеси ли нахранио мачка? Да, мачак је \_\_\_\_\_\_\_\_\_

(ђ) Јеси ли нашао храну за мачка? Да, храна је \_\_\_\_\_\_\_\_\_

(е) Јеси ли купио сијалице? Да, сијалице су \_\_\_\_\_\_\_\_\_

(ж) Јеси ли ставио кесе у колица? Све су кесе \_\_\_\_\_\_\_\_\_

(з) Јеси ли обавио посао? Да, посао је успешно \_\_\_\_\_\_\_\_\_

(и) Јеси ли извадио пасту за зубе? Да, паста је \_\_\_\_\_\_\_\_\_

(ј) Како си то открио? То је било случајно \_\_\_\_\_\_\_\_\_

(к) Јеси ли узела бисквите? Да, једна је кутија \_\_\_\_\_\_\_\_\_

(л) Јеси ли све донео? Да, све је \_\_\_\_\_\_\_\_\_

(љ) Колико је наплатила благајница? Било је \_\_\_\_\_\_\_\_\_ преко сто евра.

**2. Трансформишите пасивну реченицу у активну:**

(а) Ови речници су купљени у великој књижари. Ја ...

(б) Интересантан чланак је био објављен јуче. Наш дописник ...

(в) Било је издато наређење за почетак операције. Војна команда...

(г) Радна посета била је најављена за почетак маја. Портпарол...

(д) Најважније тачке су биле истакнуте од стране говорника. Говорник ...

(ђ) Ставови су били усаглашени од стране преговарача. Преговарачи ...

(е) Питања билатералне сарадње су била размотрена. Две стране ...

(ж) Предизборна обећања ће бити заборављена од стране политичара. Политичари ...

(з) Потребни докази ће ускоро бити нађени од стране истражитеља. Истражитељи …

**3. Пребаците у пасив (са указивањем на логички субјекат уколико је то могуће):**

(а) Радници су изградили кућу. Кућа...

(б) Колегиница је припремила реферат. Реферат...

(в) Администрација је забранила пушење. Пушење...

(г) Преговарачи су разменили мишљења о том питању. Мишљења...

(д) Влада је подигла споменик. Споменик...

(ђ) Депутати су донели закон. Закон...

(е) Терористи су купили оружје. Оружје...

(ж) Ми смо изабрали председника.

(з) Полиција је ухапсила терористе. Терористи...

(и) Председници су истакли важност сусрета. Важност сусрета...

(ј) Делегати су подвукли своју спремност за сарадњу. Спремност за сарадњу…

(к) Говорник је нагласио нужност тих мера. Нужност тих мера...

(л) Ја ћу објаснити правило. Правило...

(љ) Шеф државе је примио амбасадора. Амбасадор...

(м) Руска и српска делегације су одржале разговоре. Разговори...

(н) Портпарол је демантовао оптужбу. Оптужба...

(њ) Ми смо демантовали све. Све...

(о) Преговарачи су обавили размену мишљења. Размена мишљења...